Uzbekistan

Uzbekistan joda da salah osay nagara say wilayah di Asiya Tongah say kalamonan dihuni bak suku Uzbek rik Karakalpak. Nagara hasa bubatasan rik nagara Kazakhstan di liba rik lawok, Turkmenistan rik Afghanistan di hulu rik Tajikistan rik Kirgizstan di darak. Sacara populasi nagara hasa joda da nagara say paling lamon panduduk di Asiya Tongah.

 Baruyut Kata 
Golar  timbul di abad ka-16 dilom Tarikh-i Rashidi.

Asal kata Uzbek sa lokok tiributko. 
 "bibas", "mardika" atawa "dor pamimpin/kapala", porlu panggabungan kata  (Turkik: "dor"),  ("kapala" atawa "pamimpin")
 Tigolari jak golar Oghuz Khagan, atawa tikonal munih A. H. Keane, A. Hingston Quiggin, A. C. Haddon, Man: Past and Present, p.312, Cambridge University Press, 2011, Google Books, quoted: "Who take their name from a mythical Uz-beg, Prince Uz (beg in Turki=a chief, or hereditary ruler)."
 Singkatan jak , awalna , , atawa "suku", tigabungko rik  jadi "pamimpin suku oguz".

Rik akhiran  say horti sacara longkapna joda da .

Dimugrafi
Basa
Basa say risok tipakay di nagara hasa joda da Basa Uzbek say dituturko bak Jolma Uzbek say buasal jak Rumpun basa Turkik jak cawang Karluk rik lokok uwat hubunganna rik Basa Uyghur di nagori Cina. Uwat munih basa Rusiya say kok tipakay jak zaman Uni Soviet, silaw jak san uwat munih Basa Karakalpak say dipakay bak Jolma Karakalpak di bagiyan Topi ngaliba nagara hasa.

Igamo
Kalamonan panduduk di nagara Uzbekistan sa joda da Islam say jumlahna sakitar 96,1%, uwat munih panganut igamo Nasrani say sakitar 2,2% rik barihna 1,7%.

Giyugrafi
Uzbekistan sa joda da nagara tikurung pamatang say hortina kaunyin bagiyan nagara hasa makka say bubatasan langsung rik lawok, Uzbekistan sa munih salah osay jak ruwa nagara say tikurung pamatang rangkap ruwa silaw jak nagara Likhtenstain di banuwa Eropa, say hortina untuk guk lawok porlu ngalangkahi ruwa nagara, samisalna haga guk lawok India tiyan ja porlu ngaliyu'i pai nagara Afghanistan rik Pakistan.

 Rujukan